กูรูยัน CPF เข้าเทรนด์หุ้น turnaroundธุรกิจกุ้งฟื้น กำไรปีหน้าโตเกินเท่าตัว
โบรกฯมอง CPF เป็นหุ้น turnaround ธุรกิจกุ้งฟื้นตัว ปรับประมาณการกำไรสุทธิปี 2016-2017 เพิ่ม คาด EPS ปีหน้าโตเกินเท่าตัว
27 พ.ย. 2558

บล.กรุงศรี ระบุในบทวิเคราะห์ (27 พ.ย.) แนะนำหุ้นบริษัท เจริญโภคภัณฑ์อาหาร จำกัด (มหาชน) หรือ CPF เนื่องจากธุรกิจกุ้งที่ฟื้นตัวจะช่วยชดเชยธุรกิจปศุสัตว์ในประเทศและธุรกิจไก่ในตุรกีที่อ่อนแอ ขณะที่ปรับประมาณการกำไรสุทธิปี 2016-2017 เพิ่มขึ้น 3% โดยคาดว่า EPS (อัตราส่วนกำไรสุทธิต่อหุ้น) ในปี 2016 จะโต 103% จากปีก่อน และในปี 2017 จะโต 38% จากปีก่อน ตามการฟื้นตัวของธุรกิจกุ้ง คงคำแนะนำซื้อ โดยให้ราคาเป้าหมายที่ 25 บาท โดยมองว่า CPF เป็นหุ้น turnaround